RESOLUCIÓN do 5 de novembro de 2010 pola que se declara de interese galego e se ordena a inscrición no Rexistro de Fundacións de Interese Galego da Fundación Blas do Carboeiro.
CONSELLERÍA DO MEDIO RURAL — III. OUTRAS DISPOSICIÓNS — 12/11/2010

Examinado o expediente de declaración de interese galego e inscrición no Rexistro de Fundacións de Interese Galego da Fundación Blas do Carboeiro, dítase esta resolución baseada nos feitos e fundamentos de dereito que se expoñen a continuación:
Feitos:
1. Severiano Onega Ares, en representación da Fundación, mediante solicitude do 2 de xullo de 2010, formulou solicitude de clasificación e declaración de interese galego e inscrición no Rexistro de Fundacións de Interese Galego.
2. A Fundación Blas do Carboeiro foi constituída en escritura pública outorgada en Lugo o trinta de decembro de dous mil nove, ante o notario José Antonio Caneda Goyanes, co número de protocolo tres mil oitocentos setenta e dous, por Severiano Onega Ares e Álvaro Onega Ares, actuando no seu nome e dereito; e por Agroamb Prodalt, S.L. Unipersonal; Tresamb Logística de Contenedores, S.L.; Trobo Agrícola Sociedade Cooperativa Galega; e Onega Ares S.L. Unipersonal que actúan representadas por Severiano Onega Ares.
3. A Fundación Blas do Carboeiro ten por obxecto, segundo establece o artigo 6 dos estatutos, a promoción, programación, desenvolvemento e execución de todo tipo de actividades culturais, científicas, tecnolóxicas, de investigación, desenvolvemento e innovación, formativas e divulgativas, relacionadas e/ou encamiñadas á posta en valor da paisaxe e o desenvolvemento sustentable do medio rural así como da agricultura, gandería e a súa explotación sustentable, así como o respecto ao ambiente e coa protección deste e aquela, en canto á súa importancia e influencia na economía de Galicia.
4. Na constitución da fundación constan os extremos relativos á personalidade dos fundadores; a súa capacidade para constituíla e a súa vontade de facelo como de interese galego conforme aos preceptos da Lei 12/2006, do 1 de decembro, de fundacións de interese galego.
5. Nos estatutos da fundación constan os extremos relativos á súa denominación e natureza (artigo 1); o seu enderezo en Ponte de Outeiro, Castro de Rei, Lugo (artigo 4); o seu obxecto e finalidade (artigo 6); as regras para aplicación das rendas ao obxecto fundacional e para a determinación dos beneficiarios (artigos 8 e 9); e a designación do padroado como órgano de goberno, representación e administración dela, con indicación do seu réxime de funcionamento (artigos 10 a 25).
6. Os membros do Padroado da Fundación que aceptaron o seu cargo son Álvaro Onega Ares como presidente; Trob Agrícola Sociedade Cooperativa Galega, representada por Severiano Onega Ares, como vicepresidente; Severiano Onega Ares como secretario; e Onega Ares, S.L. Unipersonal, representada por Severiano Onega Ares, como tesoureiro.
7. A comisión integrada polos secretarios xerais de todas as consellerías elevoulle ao conselleiro de Presidencia, Administracións Públicas e Xustiza, proposta de clasificación como de interese da defensa do medio natural de Galicia da Fundación Blas do Carboeiro, dado o seu obxecto e finalidade, polo que, cumpríndose os requisitos exixidos na Lei 12/2006, do 1 de decembro, de fundacións de interese galego, e segundo establece o artigo 47 da citada lei e o artigo 51 do Decreto 14/2009, do 21 de xaneiro, polo que se aproba o Regulamento de fundacións de interese galego, o protectorado será exercido polo departamento da Xunta que teña atribuídas as competencias correspondentes aos fins fundacionais, procedendo á súa clasificación como de interese ambiental.
8. Á vista da citada proposta da comisión de secretarios xerais, por orde da Consellería de Presidencia, Administracións Públicas e Xustiza do 14 de outubro de 2010 (Diario Oficial de Galicia do 26 de outubro) clasificouse como de interese para a defensa do medio natural de Galicia, e adscribiuse á Consellería do Medio Rural para efectos do exercicio do protectorado sobre ela.
Fundamentos de dereito.
Primeiro.-O artigo 34 da Constitución española recoñece o dereito de fundación para fins de interese xeral, consonte a lei, e o artigo 27.26º do Estatuto de autonomía para Galicia establece que é competencia exclusiva da Comunidade Autónoma galega o réxime das fundacións de interese galego.
Segundo.-De acordo co disposto no artigo 7.2º do Decreto 15/2009, do 21 de xaneiro, polo que se aproba o Regulamento do Rexistro de Fundacións de Interese Galego, en relación co Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, correspóndelle a esta Consellería do Medio Rural a declaración de interese galego mediante resolución publicada no Diario Oficial de Galicia e a inscrición no Rexistro de Fundacións de Interese Galego da Fundación Blas do Carboeiro, así como o exercicio das funcións de protectorado e as demais que correspondan á Xunta de Galicia de conformidade co indicado no dito regulamento.
Terceiro.-A vista do disposto na Lei 12/2006, do 1 de decembro, de fundacións e interese galego e nos decretos 14/2009, do 21 de xaneiro, polo que se aproba o Regulamento de Fundacións de Interese Galego e o Decreto 15/2009, da mesma data polo que se aproba o Regulamento do Rexistro de Fundacións de Interese galego, deben entenderse substancialmente cumpridos os requisitos establecidos pola declaración de interese galego e inscrición no Rexistro de Fundacións de Interese Galego, sección da Consellería do Medio Rural, da Fundación Blas do Carboeiro, polo que, por todo isto:
RESOLVO:
1. Recoñecer e declarar de interese galego a Fundación Blas do Carboeiro.
2. Ordenar a súa inscrición no Rexistro de Fundacións de Interese Galego, sección da Consellería do Medio Rural.
3. Que a dita fundación, queda expresamente sometida á Lei 12/2006, do 1 de decembro, e os decretos 14/2009, do 21 de xaneiro, polo que se aproba o Regulamento de fundación de interese galego e o Decreto 15/2009, do 21 de xaneiro, polo que se aproba o regulamento do Rexistro de Fundacións de Interese Galego, e demais normativa de aplicación, onde se establecen especialmente as obrigas de dar publicidade suficiente dos seus obxectivos e actividades, da ausencia de ánimo de lucro na prestacións dos seus servizos e de solictar as preceptivas autorizacións, quede suxeita ao protectorado da Xunta de Galicia, que será exercido por esta consellería.
Contra esta resolución pode interpoñerse recurso de alzada ante o conselleiro do Medio Rural, no prazo dun mes contado desde o día seguinte ao da súa publicación, segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de novembro de 2010.
Jorge Atán Castro
Secretario xeral da Consellería do Medio Rural